Die gevare van kuberafknouery en hoe om dit te beheer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Die gevare van kuberafknouery en hoe om dit te beheer
Die gevare van kuberafknouery en hoe om dit te beheer
Besoek gerus die volgende skakel vir meer inligting: https://s-leer.co.za/product/kuberafknouery-webinaar-wat-ouers-en-onderwysers-alles-moet-weet-oor-kinders-boeliegedrag-en-die-veilige-gebruik-van-tegnologie/
Afknouery is 'n wydverspreide probleem wat ouers en onderwysers vinnig en effektief moet aanpak om die gevare wat dit vir die welstand van kinders inhou, te verminder.
Kuberafknouery is afknouery met die gebruik van digitale tegnologie. Dit kan plaasvind op sosiale media, boodskapplatforms, speelplatforms en selfone. Dit is herhaalde gedrag wat daarop gemik is om diegene wat geteiken word, af te skrik, kwaad te maak of emosioneel seer te maak.
Leuens oor iemand of om verleentheidsfoto's van iemand op sosiale media te plaas en te versprei, kwetsende boodskappe of dreigemente via boodskapplatforms te stuur.
Om voor te gee om iemand anders te wees en gemene boodskappe na ander te stuur.
Persoonlike afknouery en kuberafknouery kan dikwels op dieselfde tyd plaasvind, maar kuberafknouery laat 'n digitale voetspoor – 'n rekord wat nuttig kan wees en bewys kan lewer om die misbruik te stop.
Kuberafknouery kan dikwels gevaarliker wees as tradisionele vorme van afknouery. Dit kan oral plaasvind, en die boelie hoef nie van aangesig tot aangesig met hulle slagoffer(s) te wees nie. Dit beteken dat aanvalle dikwels wreder is as tradisionele vorms van afknouery of boeliegedrag. Die slagoffer weet dalk nie eens wie die boelie is nie, of hoekom hulle geteiken word nie. Dít is die gevaar van anonimiteit op die internet. Kuberafknouery, net soos alle soorte afknouery, kan ongelooflik skadelik wees vir 'n persoon se selfbeeld, sosiale vaardighede en selfvertroue.
Die gevolge van kuberafknouery kan intens en langdurig wees. Die gevoel van anonimiteit wat 'n aanlyn omgewings bied, kan mense daartoe dryf om dinge te sê wat gemener is as wat hulle vir iemand in persoon sou sê. Tieners en kinders wat kuberafknouery ondervind, loop die risiko van emosionele, gedrags- en geestesgesondheidskwessies. Kuberafknouery het selfs al tot tieners se selfmoord gelei. Tieners wat geboelie word, loop 'n groter risiko vir selfmoord. Sommige studies het getoon dat kinders wat kuberafknouery ondervind, tot twee keer meer geneig is tot selfmoord.
Wat kan ek as ouer of onderwyser doen om te verseker dat kinders nie onder kuberafknouery gebuk gaan nie, en om hulle te help indien hulle reeds slagoffers van hierdie wrede gedrag was?
S-leer bied 'n Kuberafknouery-webinaar aan wat ouers en onderwysers toerus met alles wat hulle moet weet oor kinders, boeliegedrag en die veilige gebruik van tegnologie.
Die webinaar wat gratis aangebied word fokus op verskeie elemente wat jou as ouer of onderwyser sal toerus met die nodige kennis om elke situasie reg te hanteer.
Vir meer inligting besoek gerus die volgend skakel: https://s-leer.co.za/product/kuberafknouery-webinaar-wat-ouers-en-onderwysers-alles-moet-weet-oor-kinders-boeliegedrag-en-die-veilige-gebruik-van-tegnologie/